open-index/open-wikipedia-markdown huggingface dataset:
Loch Awe

**Loch Awe** (skotsk-gælisk *Loch Obha*) er en stor innsjø i Argyll and Bute i Skottland. Den har gitt navn til en landsby ved bredden, som blir kalt enten Loch Awe eller Lochawe.

## Innsjøen

Med et overflateareal på 38,5 kvadratkilometer er Loch Awe den tredje største innsjøen i Skottland, og også den lengste innsjøen i landet med en lengde på 41 km fra ende til ende, og en gjennomsnittlig bredde på 1 km. 

Innsjøen går hovedsakelig fra sørvest til nordøst, omtrent parallelt til de to fjordene Loch Etive og Loch Fyne. Via River Awe og Loch Etive har innsjøen utløp vestover fra nordenden og ut i Atlanterhavet.

## Vannkraft
Det er to vannkraftverk ved Loch Awe. Det ene er en vanlig turbinstasjon hvor man har demt opp River Awe i Pass of Brander, og så fører vannet gjennom tunneler til Loch Etive. 

Den andre er pumpekraftverket Ben Cruachan vannkraftverk, hvor man benytter en kunstig innsjø i åsen over innsjøen. Vannet blir pumpet opp i dette reservoaret i perioder med mye vann, for deretter å benyttes til strømproduksjon når strømbehovet er størst.

## Turisme
Loch Awe er kjent for aurefiske. Det kommer også laks gjennom innsjøen, som går videre til River Orchy. Det ligger flere ruiner av gamle slott på øyer i Loch Awe og i nordenden ligger et av de meste fotograferte slottene i Skottland, Kilchurn Castle, som om sommeren kan besøkes etter en kort båttur. 

## Historie
Det var fra Loch Awe og det omliggende området at Campbell-klanen etablerte seg som en mektig familie. I 1308 slo Robert the Bruce MacDougall-klanen i slaget ved Pass of Brander nedenfor innsjøen. 

## Se også
* Innis Chonnell - en øy i innsjøen

## Eksterne lenker
* The Loch Awe community
* Videoreise i St Conan's Kirk, Loch Awe
Neretva

**Neretva** er den største elva på østkysten av Adriaterhavet. Den renner gjennom Hercegovina i Bosnia-Hercegovina, blant annet gjennom byene Konjic og Mostar, før den renner inn i Kroatia et kort stykke før den munner ut i havet. Total lengde er 225 km, derav 20 km i Kroatia. Nedbørfeltet er på 11&nbsp;798 km². Utspringet er på 1227 moh., mens utløpet er et stort delta sør for byen Ploče.

Langt nede i elva, mot utløpet i havet, ligger Čapljina vannkraftverk med en kapasitet på 430 MW. Det er også vannkraftverk ved Mostar, og videre oppover elva ved Salakovac, Grabovica, Jablanica, og Rama.

Neretva er bare seilbar fra munningen og opp til Metković ved grensen til Bosnia-Hercegovina. Det øvre løpet av elven er populært for rafting.

Neretva har en rik fiskefauna med mange arter som er endemiske for Dalmatia, for eksempel flere ørretarter, dalmatisk barbegrundling (*Aulopyge huegelii*) og de små karpefiskene i slekta *[[Delminichthys]]*.

## Referanser


## Eksterne lenker
*
Gordon River

**Gordon River** er en av de største elvene på Tasmania, og renner nordvestover langt sørøst på øya. I elva ligger Australias største kunstige reservoar – Gordon Lake – som er demmet opp av Gordondemningen og gir kraft til Gordon vannkraftverk. 

Sideelver inkluderer Serpentine River og Franklin River. Det har vært foreslått å bygge en demning også i Franklin River, men av miljøhensyn ble dette skrinlagt. Nedre del av Gordon River har sjeldne habitater, blant annet temperert regnskog.

Elva renner ut i Indiahavet på vestkysten av Tasmania. I øvre løp ligger *Southwest National Park*.
Erwin Casmir

**Erwin Casmir** (1895–1982) var en tysk fekter som deltok i de olympiske leker 1928 i Amsterdam, 1932 i Los Angeles og 1936 i Berlin.

Casmir vant en olympisk sølvmedalje i fekting under OL 1928 i Amsterdam. Han kom på andreplass i den individuell konkurransen i florett bak Lucien Gaudin fra Frankrike.

Fire år senere, under Sommer-OL 1936 i Berlin, vant han to bronsemedaljer, han var med på de tyske lagene som kom på tredjeplass i lagkonkurransen i florett og sabel.

## OL-medaljer
*  1928  Amsterdam - Sølv i fekting, florett  Tyskland
*  1936  Berlin -  Bronse i fekting, florett lagkonkurranse,  Tyskland
*  1936  Berlin - Bronse i fekting, sabel lagkonkurranse,  Tyskland

## Referanser


## Eksterne lenker
*
Chuj

**Chuj** er et språk som snakkes av ca. 40&nbsp;000 mennesker i Huehuetenango i Guatemala og ca. 10&nbsp;000 i Chiapas i Mexico. Det tilhører den vestlige greina av den mayiske språkfamilien.

## Eksterne lenker
* 
* 
* Chuj hos Academia de las Lenguas Mayas
Raymond Flacher

**Raymond Flacher** (født 24. oktober 1903, død 4. september 1969) var en fransk fekter som deltok i de olympiske leker 1928 i Amsterdam.

Flacher vant en olympisk sølvmedalje i fekting under Sommer-OL 1928 i Amsterdam. Han var med på det franske laget som kom på andreplass i lagkonkurransen i florett bak Italia.

## OL-medaljer
* 1928  Amsterdam -  Sølv i  fekting, florett lagkonkurranse  Frankrike

## Referanser


## Eksterne lenker
*
Chorti

**Chorti** (*ch'orti*) er et mayisk språk som snakkes av ca. 30&nbsp;000 mennesker i Guatemala og Honduras, nær ruinene av mayabyen Copán. I Honduras er språket nesten utdødd. Chorti stammer direkte fra klassisk maya, språket som ble brukt til å skrive mange av de førcolumbinske inskripsjonene med mayaskrift.

## Eksterne lenker
* 
* Nettutgave av chorti–engelsk ordbok fra 1950
Río Fuerte (Sinaloa)

**Río Fuerte** er ei elv i delstaten Sinaloa i det vestlige Mexico. Den dannes av de seks elvene som har skapt canyonene i Barranca del Cobre, og renner ut ved byen Los Mochis i Californiabukta.

Øverst i elva er den utbygd med Huites-demningen, også kjent som *Luis Donaldo Colosio* (422 MW). Lengre nede er den utbygd med Miguel Hidalgo-demningen, og sørvest for denne, i ei sideelv, ligger Josefa Ortiz de Dominguez-demningen. Langs elva er det et rikt, irrigert jordbruk.

## Eksterne lenker
* EIA-UNU – «Huites irrigation project».
Maine (andre betydninger)

Ordet «Maine» har flere betydninger:
* Maine – en delstat i USA
* Maine, Frankrike – en historisk grevskap og provins i Frankrike
* Maine (elv) – en sideelv til Loire i Frankrike

Nesten samme navn: Elven Main i Tyskland
Jacques Coutrot

**Jacques Coutrot** (født 10. april 1898, død 17. september 1965) var en fransk fekter som deltok i de olympiske leker 1924 i Paris og 1936 i Berlin.

Coutrot ble olympisk mester i fekting under OL 1924 i Paris. Han var med på det franske laget som vant lagkonkurransen i florett.

Tolv år senere, under Sommer-OL 1936 i Berlin var han med på det franske laget som kom på andreplass i lagkonkurransen i florett bak Italia.

## OL-medaljer
* 1924  Frankrike -  **Gull** i fekting, florett lagkonkurranse  Frankrike
* 1936  Berlin -  Sølv fekting, florett lagkonkurranse  Frankrike

## Referanser


## Eksterne lenker
*
Maurice Van Damme

**Maurice Van Damme** (født 1888, død ukjent) var en belgisk fekter som deltok i de olympiske leker 1924 i Paris.

Van Damme vant en olympisk sølvmedalje i fekting under Sommer-OL 1924 i Paris. Han var med det belgiske laget som kom på andreplass i lagkonkurransen i florett bak Frankrike. I den individuelle konkurransen i florett ble han nummer tre.

## OL-medaljer
* 1924  Paris -  Sølv i fekting, florett lagkonkurranse  Belgia
* 1924  Paris -  Bronse i fekting, florett

## Referanser


## Eksterne lenker
*
UFC 57

***UFC 57: Liddell vs. Couture 3*** var et MMA-arrangement i regi av UFC i Las Vegas, Nevada 4. februar 2006. 

## Resultater

### Innledende kamper
***Lett tungvekt:  [[Keith Jardine]] vs.  [[Mike Whitehead]]**
:Jardine vant med enstemmig avgjørelse. 

***Tungvekt:  [[Jeff Monson]] vs.  [[Branden Lee Hinkle]]**
:Monson vant med submission (north/south choke) 4:35 i 1. runde. Denne kampen ble vist i opptakt under direktesendingen.

***Tungvekt:  [[Paul Buentello]] vs.  [[Gilbert Aldana]]**
:Buentello vant med TKO 2:27 i 2. runde. Denne kampen ble vist i opptakt under direktesendingen.

***Lett tungvekt:  [[Alessio Sakara]] vs  [[Elvis Sinosic]]**
:Sakara vant med enstemmig avgjørelse. 

### Hovedkamper
***Weltervekt:  [[Joe Riggs]] vs.  [[Nick Diaz]]**
:Riggs vant med a enstemmig avgjørelse. (29-28, 30-27, 29-28)

***Lett tungvekt:  [[Renato Sobral|Renato «Babalu» Sobral]] vs  [[Mike van Arsdale]]**
:Sobral vant med submission (rear naked choke) 2:21 i 1. runde.

***Tungvekt:  [[Brandon Vera]] vs.  [[Justin Eilers]]**
:Vera vant med KO (spark og kne) 1:25 i 1. runde.

***Tungvekt:  [[Marcio Cruz|Márcio Cruz]] vs  [[Frank Mir]]**
:Cruz vant med TKO 4:10 i 1. runde.

***Lett tungvekt tittelkamp:  [[Chuck Liddell]] (c) vs.  [[Randy Couture]]**
:Liddell vant med KO 1:28 i 2. runde. Couture annonserte at han la opp etter kampen.
István Lichteneckert

**István Lichteneckert** (født 17. august 1892 i Budapest, død 10. november 1929 i Budapest) var en ungarsk fekter som deltok i de olympiske leker 1924 i Paris.

Lichteneckert vant en olympisk bronsemedalje i fekting under Sommer-OL 1924 i Paris. Han var med det ungarske laget som kom på tredjeplass i lagkonkurransen i florett bak Frankrike og Belgia.

## OL-medaljer
* 1924  Paris -  Bronse i fekting, florett lagkonkurranse  Ungarn

## Referanser


## Eksterne lenker
*
Lionel Liottel

**Lionel Liottel** (født 23. september 1885 i Romilly-sur-Seine, død 23. april 1968) var en fransk fekter som deltok i de olympiske leker 1924 i Paris.

Liottel ble olympisk mester i fekting under Sommer-OL 1924 i Paris. Han var med på det franske laget som vant lagkonkurransen i kårde foran Belgia og Italia.

## OL-medaljer
* 1924  Paris -  **Gull** i  fekting, kårde lagkonkurranse   Frankrike

## Referanser


## Eksterne lenker
*
UFC 55

***UFC 55: Fury*** var et MMA-arrangement i regi av UFC i Uncasville, Connecticut, USA 7. oktober 2005.

## Resultater

### Innledende kamper
***Lett tungvekt:  [[Alessio Sakara]] vs.  [[Ron Faircloth]]**
:Kampen endte som «no contest» 0:10 i 2. runde etter Sakara ble utilsiktet sparket i skrittet. Denne kampen ble vist i opptak under direktesendingen.

***Tungvekt:  [[Marcio Cruz|Márcio Cruz]] vs.  [[Keigo Kunihara]]**
:Cruz vant med submission (rear naked choke) 1:02 i 2. runde

***Mellomvekt:  [[Jorge Rivera (MMA-utøver)|Jorge Rivera]] vs.  [[Dennis Hallman]]**
:Rivera vant med enstemmig avgjørelse. Denne kampen ble vist i opptak under direktesendingen.

### Hovedkamper
***Weltervekt:  [[Joe Riggs]] vs.  [[Chris Lytle]]**
:Riggs vant med TKO (stoppet av lege) 2:00 i 2. runde.

***Lett tungvekt:  [[Renato Sobral]] vs  [[Chael Sonnen]]**
:Sobral vant med submission (triangle choke) 1:20 i 2. runde.

***Tungvekt:  [[Branden Lee Hinkle]] vs.  [[Sean Gannon (MMA-utøver)|Sean Gannon]]**
:Hinkle vant med TKO (slag) 4:14 i 1. runde.

***Lett tungvekt:  [[Forrest Griffin]] vs.  [[Elvis Sinosic]]**
:Griffin vant med TKO (slag) 3:30 i 1. runde.  Sinosic var en erstatter for Griffins opprinnelige motstander, Ian Freeman, som ble skadet før kampen og måtte trekke seg. 

***Tungvekt tittelkamp:  [[Andrej Arlowski]] (c) vs.  [[Paul Buentello]]**
:Arlowski vant med KO 0:15 i 1. runde. UFC bestemte at kampen skulle være for tungvekt tittelen og ikke den interime tittelen de skapte etter motorsykkelulykken til tittelholder Frank Mir. Mir var fortsatt sterkt skadet og ikke i stand til å forsvare tittelen sin og ble dermed fratatt tittelen.
UFC 54

***UFC 54: Boiling Point*** var et MMA-arrangement i regi av UFC i Las Vegas, Nevada, USA 20. august 2005. 

## Resultater

### Innledende kamper
***Lett tungvekt:  [[James Irvin (MMA-utøver)|James Irvin]] vs.  [[Terry Martin (MMA-utøver)|Terry Martin]]**
:Irvin vant med KO (kne) 0:09 i 2. runde. Denne innledende kampen ble vist i opptak under direktesendingen.

***Mellomvekt:  [[Trevor Prangley]] vs.  [[Travis Lutter]]**
:Prangley vant med enstemmig avgjørelse. (30-27, 30-27, 30-27) 

***Mellomvekt:  [[Matt Lindland]] vs.  [[Joe Doerksen]]**
:Lindland vant med enstemmig avgjørelse. (30-27, 29-28, 30-27.) Denne innledende kampen ble vist i opptak under direktesendingen.

### Hovedkamper
***Weltervekt:  [[Georges St. Pierre|Georges St-Pierre]] vs.  [[Frank Trigg]]**
:St-Pierre vant med submission (rear naked choke) 4:09 i 1. runde. 

***Weltervekt:  [[Diego Sanchez]] vs  [[Brian Gassaway]]**
:Sanchez vant med submission (slag) 1:56 i 2. runde

***Lett tungvekt:  [[Randy Couture]] vs.  [[Mike van Arsdale]]**
:Couture vant med submission (anaconda choke) 0:52 i 3. runde. 

***Tungvekt:  [[Tim Sylvia]] vs.  [[Tra Telligman]]**
:Sylvia vant med KO (hodespark) 4:59 i 1. runde.

***Lett tungvekt tittelkamp:  [[Chuck Liddell]] (c) vs.  [[Jeremy Horn]]**
:Liddell vant med TKO (stoppet av lege) 2:46 i 4. runde. Horn sa ifra at han ikke kunne se ordentlig og dermed ble kampen stoppet.
UFC 56

***UFC 56: Full Force*** var et MMA-arrangement i regi av UFC i Las Vegas, Nevada 19. november 2005.

## Resultater

### Innledende kamper
***Weltervekt:  [[Nick Thompson (MMA-utøver)|Nick Thompson]] vs.  [[Keith Wisniewski]]**
:Thompson vant med enstemmig avgjørelse. 

***Weltervekt:  [[Thiago Alves (bokser)|Thiago Alves]] vs.  [[Ansar Chalangov]]**
:Alves vant med TKO (slag) 2:25 i 1. runde. Denne innledende kampen ble vist i opptak under direktesendingen.

***Lett tungvekt:  [[Sam Hoger]] vs.  [[Jeff Newton]]**
:Hoger vant med submission (rear naked choke) 2:05 i 2. runde. Denne innledende kampen ble vist i opptak under direktesendingen.

### Main card
***Mellomvekt:  [[Jeremy Horn]] vs.  [[Trevor Prangley]]**
:Horn vant med enstemmig avgjørelse.

***Weltervekt:  [[Georges St. Pierre|Georges St-Pierre]] vs  [[Sean Sherk]]**
:St-Pierre vant med TKO (slag) 2:53 i 2. runde.

***Weltervekt:  [[Matt Hughes]] vs  [[Joe Riggs]]**
:UFC Weltervekt tittelholder, Hughes vant med submission (kimura) 3:28 i 1. runde. Riggs ble tatt inn som en erstatter for Karo Parisyan, som skadet seg i trening for denne kampen. Kampen skulle opprinnelig vært en tittelkamp, men siden Riggs ikke klarte å nå vekten (77 kg) ble det omgjort til en vanlig kamp.

***Tungvekt:  [[Gabriel Gonzaga]] vs.  [[Kevin Jordan (MMA-utøver)|Kevin Jordan]]**
:Gonzaga vant med KO 4:39 i 3. runde.

***Mellomvekt tittelkamp:  [[Rich Franklin]] (c) vs.  [[Nathan Quarry]]**
:Franklin vant med KO 2:34 i 1. runde og forsvarte sin tittel.
Joseph De Craecker

**Joseph De Craecker** (født 19. januar 1891, død 23. oktober 1975) var en belgisk fekter som deltok i de olympiske leker 1920 i Antwerpen og 1924 i Paris.

De Craecker vant en olympisk sølvmedalje i fekting under Sommer-OL 1920 i Antwerpen. Han var med på det belgiske laget i som kom på andreplass, bak Italia, i lagkonkurransen i kårde. Fire år senere, under sommer-OL 1924 i Paris, vant han sin andre olympiske medalje, også denne gang sølv i lagkonkurransen i kårde.

## OL-medaljer
* 1920  Antwerpen -  Sølv i fekting, kårde lagkonkurrsanse  Belgia
* 1924  Paris -  Sølv i fekting, kårde lagkonkurrsanse  Belgia

## Referanser


## Eksterne lenker
*
Arkeologiåret 1916

**Arkeologiåret 1916** er en oversikt over blant annet utgravninger, fødte og avdøde personer med tilknytning til arkeologi i 1916.

## Utgravninger
* Begynnelsen på de første utgravninger på Adelsö.
* I Irland blir gravhaugen i Grannagh, nær Ardrahan i grevskapet Galway, for første gang utgravd i 1916 av R.A.S. Macalister (seinere utgravd på nytt i 1969 av Etienne Rynne).

## Publikasjoner
* Grafton Elliot Smith – *On the Significance of the Geographical Distribution of Mummification: a study of the migrations of peoples and the spread of certain customs and beliefs*.

## Funn
* Uaxactun og den første kjente Maya-inskripsjonen fra det 8. baktun i mayakalenderen blir funnet av Sylvanus G. Morley.
* Helleristningene på Ekeberg blir funnet.
* Helleristningene på Åskollen, Drammen, blir gjenfunnet og arkeologisk undersøkt for første gang.
* Helleristningene ved Geithus blir beskrevet for første gang av Jan Petersen.
* Apollon fra Veii, en etruskisk statue, blir funnet.

## Fødsler

*14. juni – Joe Caldwell, arkeolog fra USA (død 1973)
*20. juni – Gerald Larue, religionsviter og arkeolog fra USA (død 2014)
*2. august – Michael Gough, britisk arkeolog (død 1973)
*23. august – Sheppard Frere, britisk Romerriket-arkeolog  (død 2015)
*27. august – Halet Çambel, tyrkisk arkeolog og fekter (død 2014)
*15. september – Vronwy Hankey, født Vronwy Mary Fisher, britisk Midtøsten-arkeolog (død 1998)
*21. oktober – Ottar Grønvik, norsk runeforsker og filolog (død 2008)
*3. november – Rúaidhrí de Valera, irsk arkeolog (død 1978)
*Matteo Sansone, italiensk arkeolog (død 1992)
* Sansynlig - Tahsin Özgüç, tyrkisk arkeolog (død 2005)

## Dødsfall

*25. mai – Jane Dieulafoy, fransk arkeolog, oppdagelsesreisende, romanforfatter og journalist (født 1851)
*10. august – Charles Dawson, britisk arkeolog (født 1864)
*27. september – Joseph Anderson, skotsk arkeolog (død 1832)
*3. oktober – James Burgess, skotsk India-arkeolog (født 1832)

## Referanser
Sture

**Sture** er et mannsnavn med opprinnelse i norrønt *stúra*, som kan bety «å være i strid», «nedfor, slukøret» eller «sta». Sture brukes også som mellomnavn.

*Sture* har finlandssvensk navnedag 5. februar, svensk navnedag 13. september og norsk navnedag 27. oktober.

## Utbredelse

|}

## Kjente personer med navnet
Personene i listene er ordnet kronologisk etter fødselsår.

### Sture som fornavn
* Sture Siwe (1897–1966), svensk pediatriker
* Sture Johannesson (f. 1935), svensk grafiker
* Sture Janson (f. 1943), norsk jazz- og operamusiker
*Sture Sivertsen (f. 1966), norsk langrennsløper
* Sture Fladmark (f. 1967), norsk fotballtrener

### Sture som mellomnavn eller etternavn
* Sten Sture den eldre (ca. 1440–1503), svensk statsmann 
* Sten Sture den yngre (1493–1520), svensk ridder og riksforstander
* Nils Stensson Sture (1512–1528), svensk historisk person og trolig opprørsleder
* Erik Sture Larre (f. 1915), norsk investor og tidligere Milorg-leder
* Alf Sture (f. 1915), norsk interiørarkitekt
* Sten Sture Larre (f. 1972), norsk forretningsmann
* Sten Sture Skaldeman, svensk journalist og kokebokforfatter

## Annen bruk av navnet
* Sture Stork, en stork

## Referanser


## Eksterne lenker
*
Allan Carlsson

**Carl Allan Carlsson-Ekbäck** (1910–1983) var en svensk bokser som deltok i de olympiske leker 1932 i Los Angeles.
 
Carlsson vant en olympisk bronsemedalje i boksing under Sommer-OL 1932 i Los Angeles. Han kom på tredjeplass i vektklassen, fjærvekt opp til 52,7 kg, bak argentinske Carmelo Robledo og Josef Schleinkofer fra Tyskland.
Det var ti boksere fra ti nasjoner som stilte i fjærvektsklassen som ble avviklet i perioden 9. til 13. august 1932.

## OL-medaljer
*  1932  Los Angeles -  Bronse boksing, fjærvekt  Sverige

## Referanser


## Eksterne lenker
*
UFC 53

***UFC 53: Heavy Hitters*** var et MMA-arrangement i regi av UFC i Atlantic City, New Jersey, USA 4. juni 2005.

## Resultater

### Innledende kamper
***Weltervekt:  [[Nick Diaz]] vs.  [[Koji Oishi]]**
:Diaz vant med knockout (slag) 1:24 i 1. runde. Denne kampen ble vist i opptak under direktesendingen.

***Mellomvekt:  [[David Loiseau]] vs.  [[Charles McCarthy]]**
:Loiseau vant med TKO (spark) 2:10 1. runde. Denne kampen ble vist i opptak under direktesendingen.

***Mellomvekt:  [[Nathan Quarry]] vs.  [[Shonie Carter]]**
:Quarry vant med TKO (slag) 2:37 i 1. runde.  Denne kampen ble vist i opptak under direktesendingen.

### Hovedkamper
***Tungvekt:  [[Paul Buentello]] vs.  [[Kevin Jordan (MMA-utøver)|Kevin Jordan]]**
:Buentello vant med submission (guillotine choke) 4:10 i 1. runde.

***Lett tungvekt:  [[Forrest Griffin]] vs.  [[Bill Mahood]]**
:Griffin vant med submission (rear naked choke) 2:18 i 1. runde.

***Mellomvekt tittelkamp:  [[Evan Tanner]] (c) vs.  [[Rich Franklin]]**
:Franklin vant med TKO (stoppet av lege) 3:25 i 4. runde. Halvveis i 4. runde stoppet dommeren kampen for å sjekke kuttene i ansiktet til Tanner. På dette tidspunktet stoppet legene kampen. Franklin ble dermed den nye mellomvekt tittelholderen.

***Weltervekt:  [[Karo Parisyan]] vs.  [[Matt Serra]]**
:Parisyan vant med enstemmig avgjørelse.

***Interim tungvekt tittelkamp:  [[Andrej Arlowski]] (ic)  vs.  [[Justin Eilers]]**
:Arlowski vant med TKO (slag) 4:10 i 1. runde og forsvarte dermed sin tittel.
Bødalen Idrettsforening

**Bødalen Idrettsforening** er en idrettsforening i Bødalen i Asker kommune, stiftet 1. april 1917. Foreningen er medlem av Asker idrettsråd og Viken idrettskrets. 

## Idretter
Foreningen har aktiviteter innen allidrett, fotball, ski og skiskyting. Tidligere eksisterte det også grupper innen turn, orientering, håndball og hundekjøring.

## Referanser
Ortnevik

**Ortnevik** er ei bygd i Høyanger kommune i Sogn og Fjordane. Den ligger på sørsiden av Sognefjorden, like ved grensa til Vik kommune.

Vinterstid har bygda omtrent 45 innbyggere, men om sommeren mangedobles innbyggertallet, da mange kommer tilbake til hytter og fritidsboliger. I bygda er det kirke, nærbutikk, bibliotek og grendehus.

Bygda er det østlige endepunktet for Fv92. Det er fergeforbindelser østover til Vik og til Høyanger og Måren på nordsida av fjorden, som kommunen planlegger hydrogen-ferge til.

## Referanser
Entamoeba histolytica

**Entamoeba histolytica** er en sykdomsfremkallende infeksjon som kan føre til amøbisk dysenteri blant mennesker. Den er en anaerob parasittisk protozo som er en del av slekten Entamoeba. Den kan infisere mennesker og andre primater og parasitten anslås å ha  infisert om lag 50 millioner mennesker verden over siden den først ble oppdaget. Mange eldre lærebøker oppgir at 10% av verdens befolkning er smittet men disse tallene er usikre og minst 90% av disse infeksjonene skyldtes en annen art. Dyr som hunder og katter kan bli infisert forbigående, men overfører sjelden parasitten videre til mennesker.

Den aktive parasitten eksisterer bare i den som er smittet og frisk løs avføring. Den kan overleve både i vann, jord og på matvarer, spesielt under våte forhold på sistnevnte. Den blir lett drept av varme og ved minusgrader. Hvis en person svelger protozoen vil den forårsake infeksjoner i fordøyelseskanalen. 

Symptomer kan inkludere dysenteri, blodig diaré, vekttap, tretthet og magesmerter. Den kan være dødelig hvis den forblir ubehandlet over lengre tid. Parasitten kan diagnostiseres ved avføringsprøver.
Ernest Pierce

**Ernest «Eddie» Peirce** (født 25. september 1909, død 23. januar 1998) var en sørafrikansk bokser som deltok i de olympiske leker 1932 i Los Angeles.
 
Peirce vant en olympisk bronsemedalje i boksing under OL 1932 i Los Angeles. Han kom på tredjeplass i vektklassen, mellomvekt opp til 72,6 kg, bak amerikanske Carmen Barth og Amado Azar fra Argentina. Det var ti boksere fra ti nasjoner som stilte i klassen mellomvekt som ble avviklet i perioden 9. til 13. august 1932. 
 
## OL-medaljer
* 1932  Los Angeles -  Bronse i boksing, mellomvekt

## Referanser


## Eksterne lenker
*
Aberratio ictus

**Aberatio ictus** (latin: feilslag; tilfeldig skade på en person) er et begrep i strafferetten som brukes om en situasjon der en gjerningsperson har til hensikt å ramme A med en straffbar handling, men ved en feil rammer B i stedet. Et eksempel er at gjerningspersonen skyter mot A, men bommer og treffer B i stedet. Aberratio ictus kan også kalles feiltreff. En skiller mellom aberratio ictus og error in persona, hvor gjerningspersonen tror at det faktisk er A han treffer ettersom han har forvekslet A med B.

En aberratio ictus-situasjon skaper et rettslig problem hva angår hvordan handlingen skal bedømmes. Det mest naturlige kan synes å være at skadefølgen overfor B blir sett på som uaktsom, gjerningspersonen hadde jo ikke forsett om å treffe ham, og at handlingen blir sett på som et forsøk overfor A. Dette kan imidlertid være en utilfredsstillende løsning, fordi uaktsomhet og forsøk normalt blir straffet mildere enn forsettlig overtredelse av et straffebud.

I norsk rett er bedømmelsen av aberratio ictus-tilfellene uavklart. Problemstillingen har imidlertid begrenset praktisk betydning fordi straffeloven har en særregel som sier at forsøk kan straffes som fullbyrdet forbrytelse dersom forsøket har medført en følge som, hvis den hadde ligget innenfor gjerningspersonens forsett, hadde vært å se på som en fullbyrdet forbrytelse.

I *[[common law]]* kalles aberratio ictus for *transferred intent* eller *transferred malice*. Utgangspunktet er der at forsettet overføres fra den gjerningspersonen mente å ramme, til den som gjerningspersonen faktisk rammet. Gjerningspersonen kan derfor dømmes for fullbyrdet overtredelse overfor den han faktisk rammet.

## Referanser
Peter Jørgensen

**Peter Oscar Jørgensen** (født 2. april 1907 i Hillerød, død 27. august  1992) var en  dansk bokser som deltok i de olympiske leker 1932 i Los Angeles.
 
Jørgensen vant en olympisk bronsemedalje i boksing under OL 1932 i Los Angeles. Han kom på tredjeplass i den nest tyngste vektklassen, lett tungvekt opp til 79,4 kg, bak sørafrikanske David Carstens og Gino Rossi fra Italia. Det var åtte boksere fra åtte nasjoner som stilte i klassen lett tungvekt som ble avviklet i perioden 10. til 13. august 1932. 
 
## OL-medaljer
*  1932  Los Angeles -  Bronse i boksing, lett tungvekt  Danmark

## Eksterne lenker
*
Frederick Feary

**Frederick «Fred» Feary** (1912–1994)  var en italiensk  bokser som deltok i de olympiske leker 1932 i Los Angeles.
 
Feary vant en olympisk bronsemedalje i boksing under OL 1932 i Los Angeles. Han kom på tredjeplass i den tyngste klassen, tungvekt over 79,4 kg, bak argentinske Santiago Lovell og Luigi Rovati fra Italia. Det var seks boksere fra seks nasjoner som stilte i tungvektsklassen som ble avviklet i perioden 10. til 13. august 1932.

Lovells yngre bror Guillermo Lovell ble sølvmedaljevinner i boksing under OL 1936 i Berlin.

## OL-medaljer
* 1932  Los Angeles -  Bronse i boksing, tungvekt

## Referanser


## Eksterne lenker
*
Arkeologiåret 1917

**Arkeologiåret 1917** er en oversikt over blant annet utgravninger, fødte og avdøde personer med tilknytning til arkeologi i 1917.

## Utforskninger
* Thomas Gann gir de første detaljerte beskrivelsene av mayaruinene i Lamanai

## Utgravninger
* Theodor Petersen begynner utgravninger ved Vahaugen i Meldal, Sør-Trøndelag.
* A.W. Brøgger starter utgravning av Farmannshaugen utenfor Tønsberg.
* Max Uhle – 12 chinchorromumier oppdages ved Morro I, Arica, Chile

## Funn
* Eggjasteinen, som er en runestein, blir funnet på gården Eggja i Sogndal i Sogn.

## Publikasjoner
*Wang Guowei rekonstruerer en komplett kongelig genealogi for Shang-dynastiet basert på oversettelser av orakelben fra funnstedet Yinxu.

## Priser
*Pour le Mérite für Wissenschaften und Künste: Adolf Erman

## Fødsler

## Dødsfall

## Referanser
Nathan Bor

**Nathan «Nat» Bor** (1913–1972) var en amerikansk bokser som deltok i de olympiske leker 1932 i Los Angeles.

Bor vant en olympisk bronsemedalje i boksing under OL 1932 i Los Angeles. Han kom på tredjeplass i vektklassen, lettvekt opp til 61,2 kg, bak sørafrikanske Lawrence Stevens og Thure Ahlqvist fra Sverige. Det var tretten boksere fra tretten nasjoner som stilte i klassen lettvekt som ble avviklet i perioden 9. til 13. august 1932.

## OL-medaljer
* 1932  Los Angeles -  Bronse i boksing, lettvekt

## Referanser


## Eksterne lenker
*
Bruno Ahlberg

**Bruno Valfrid Ahlberg** (født 23. april 1911 i Esbo, død 9. februar 1966 i Helsingfors) var en finsk bokser som deltok i de olympiske leker 1932 i Los Angeles og 1936 i Berlin.
 
Ahlberg vant en olympisk bronsemedalje i boksing under OL 1932 i Los Angeles. Han kom på tredjeplass i vektklassen, weltervekt opp til 66,7 kg, bak amerikanske Edward Flynn og Erich Campe fra Tyskland. Det var 16 boksere fra 16 nasjoner som stilte i klassen weltervekt som ble avviklet i perioden 9. til 13. august 1932.

## OL-medaljer
* 1932  Los Angeles -  Bronse i boksing, weltervekt

## Referanser


## Eksterne lenker
*
Edgar Nemir

**Edgar «Ed» Nemir** (født 23. juli 1910 i Waco, Texas, død 1. februar 1969 i Reno, Nevada) var en amerikansk bryter som deltok i de olympiske leker 1932 i Los Angeles. 

Nemir vant en olympisk sølvmedalje i bryting under OL 1932 i Los Angeles. Han kom på andreplass i den nest letteste vektklassen, fjærvekt opp til 61,0 kg i fristil, bak finske Hermanni Pihlajamäki. Det var sju vektklasser i både gresk-romersk- og fristil. Konkurransen i fristil ble avviklet 1. til 3. august 1932.

## OL-medaljer
* 1932  Los Angeles -  Sølv i bryting, fjærvekt fristil

## Eksterne lenker
*
Arkeologiåret 1918

**Arkeologiåret 1918** er en oversikt over blant annet utgravninger, fødte og avdøde personer med tilknytning til arkeologi i 1918.

## Utgravninger
* Ballshi-inskripsjonen, en epigraf fra det 9. århundre som vitner om kristningen av Bulgaria.

## Andre hendelser
*Det første møtet som skulle føre til det store forskningsprosjekt for katalogisering av vaser Corpus vasorum antiquorum, blir avholdt.

## Fødsler
* 11. februar – Anne Stine Ingstad, norsk arkeolog (L'Anse aux Meadows) (død 1997)
* 8. mars – Mendel L. Peterson, amerikansk undervannsarkeolog (død 2003)
* 23. juni – Paul Ashbee, britisk arkeolog (død 2009)
* 24. juni - Elizabeth Eames, engelsk arkeolog (død 2008)
* 8. juli - Virgilio Corbo, italiensk arkeolog (død 1991)
* 21. juli – Rudi Thomsen, dansk historiker og numismatiker (død 2004)
* 23. juli – Anders Franzén, svensk marintekniker og amatørforsker som i 1956 lokaliserte det sunkne regalskipet «Vasa» (død 1993)
* 20. august – Crystal Bennett, engelsk arkeolog (Jordan) (død 1987)
* 27. september – Bertil Almgren, svensk arkeolog (92, død 2011)  
* 25. oktober – Donald Wiseman, professor i assyriologi ved University of London (død 2010)
* 7. desember – Wencke Slomann, norsk arkeolog (død 1990)
* 18. desember – Joyce Reynolds, engelsk epigrafiker

## Dødsfall

*28. februar – Bendix Edvard Reutz Bendixen, norsk arkeolog og skolebestyrer (født 1838)
*30. april – Hermann Winnefeld, tysk arkeolog (født 1862)
*9. oktober – Joseph von Karabacek, østerriksk orientalist, papyrolog og bibliotekar (født 1845)

## Referanser
Gustaf Klarén

**Gustaf Klarén** (født 30. mars 1906, død 27. september 1984) var en svensk bryter som deltok i de olympiske leker 1932 i Los Angeles. 

Klarén vant en olympisk bronsemedalje i bryting under OL 1932 i Los Angeles. Han kom på tredjeplass i den tredje letteste vektklassen, bantamvekt opp til 66,0 kg, bak franske Charles Pacôme og Károly Kárpáti fra Ungarn. Det var sju vektklasser i både gresk-romersk- og fristil. 

## OL-medaljer
* 1932  Los Angeles -  Bronse i bryting, lettvekt fristil

## Referanser


## Eksterne lenker
*
Józef Tunyogi

**József Tunyogi** (født 9. mars 1907 i Budapest, død 11. april 1980 i Iváncsa) var en ungarsk bryter som deltok i de olympiske leker 1932 i Los Angeles. 

Tunyogi vant en olympisk bronsemedalje i bryting under OL 1932 i Los Angeles. Han kom på tredjeplass i vektklassen, mellomvekt opp til 79,0 kg i fristil, bak svenske Ivar Johansson og Kyösti Luukko fra Finland. Det var sju vektklasser i både gresk-romersk- og fristil. Konkurransen i fristil ble avviklet 1. til 3. august 1932.

## OL-medaljer
* 1932  Los Angeles -  Bronse i bryting, mellomvekt fristil

## Referanser


## Eksterne lenker
*
Jan Henrik Munksgaard

**Jan Henrik Munksgaard** (født 14. mai 1943 i Kristiansand) er en norsk historiker og tidligere museumsstyrer ved Vest-Agder fylkesmuseum i Kristiansand. 

Munksgaard er cand.philol. fra Universitetet i Bergen (UiB) i 1971 med historie hovedfag, norsk mellomfag og kunsthistorie grunnfag. Han ble vitenskapelig assistent hos fylkeskonservatoren i Hordaland i 1971. Året etter ble han forskningsstipendiat ved UiB. I 1975 ble han konservator ved Historisk museum i Bergen og i 1982 førstekonservator og visestyrer samme sted. Han var museumsbestyrer ved Vest-Agder fylkesmuseum i perioden 1986-2013.  

## Bibliografi

* *Rusleturer i Kvadraturen 5: Vestre Strandgate* 2009 Sammen med Knut    Mæsel og Inger Johanne Mæsel
* *Kristiansands gamle festningsverk* 2009
* *Rusleturer i Kvadraturen 4: Byens torv* 2008 Sammen med Knut Mæsel og Inger Johanne Mæsel ISBN 978-82-996404-6-6
* *Wergelandfamilien og Kristiansand* 2008 Sammen med Kirsten Bertheau Nøklebye og Kathrin Pabst. ISBN 978-82-91178-17-2
* Mat og matkultur på Agder* 2007 Sammen med Kirsten    Bertheau Nøklebye og Kathrin Pabst. ISBN 978-82-91178-16-5 
* *150 år med turn og idrett: 1858-2008* 2007
* *Rusleturer i Kvadraturen 3: Sørøstbyens storhetstid, Tangen, frimenigheter i Kvadraturen* 2007 Sammen med Knut Mæsel og Inger Johanne Mæsel ISBN 978-82-996404-5-9
* *Tekniske og industrielle kulturminner i Vest-Agder* 2006 Sammen med [[Thorunn Lunde]] og Kirsten Bertheau Nøklebye. ISBN 82-91178-15-1
* *Segl, våpen og flagg* 2006 Sammen med Thorunn Lunde, Kirsten Berthau Nøklebye. ISBN 82-91178-14-3
* *Rusleturer i Kvadraturen 2: Markens – byens    handlegate* 2006 Sammen med Knut Mæsel og Inger Johanne Mæsel ISBN 978-82-996404-4-2
* *Sjøforsvaret av Kristiansand 1550-1940*
* *Rusleturer i Kvadraturen 1: Myten om Kristiansand, en bryggesleng, en tur på kino, et teaterbesøk* 2005 Sammen med Knut Mæsel og Inger    Johanne Mæsel ISBN 82-996404-3-1
* *Hospitalet og Herman Wedel Major* 2004
* *Småbåter i Vest-Agder* 2004 ISBN 82-91178-12-7

==Referanser==
<references/>

== Kilder ==
* Svein Harald Moe: *Helgeprat med Jan Henrik Munksgaard, museumsleder og forfatter'' Artikkel i Fædrelandsvennen Kultur 17. oktober 2009 side 10-11
UFC 52

***UFC 52: Couture vs. Liddell 2*** var et MMA-arrangement i regi av UFC i Las Vegas, Nevada, USA 16. april 2005.

## Resultater

### Innledende kamper
***Tungvekt:  [[Mike van Arsdale]] vs.  [[John Marsh (MMA-utøver)|John Marsh]]**
:Van Arsdale vant med enstemmig avgjørelse. (29-28, 29-28, 29-28)

***Mellomvekt:  [[Patrick Côté]] vs.  [[Joe Doerksen]]**
:Doerksen vant med submission (rear naked choke) 2:35 i 3. runde.  

***Mellomvekt:  [[Ivan Salaverry]] vs.  [[Joe Riggs]]**
:Salaverry vant med submission (triangle choke) 2:42 i 1. runde.

### Hovedkamper
***Weltervekt:  [[Georges St. Pierre|Georges St-Pierre]] vs.  [[Jason Miller]]**
:St-Pierre vant med enstemmig avgjørelse. (30-27, 30-27, 30-27)

***Mellomvekt:  [[Matt Lindland]] vs.  [[Travis Lutter]]**
:Lindland vant med submission (guillotine choke) 3:32 i 2. runde.

***Weltervekt tittelkamp:  [[Matt Hughes]] (c)  vs.  [[Frank Trigg]]**
:Hughes vant med submission (rear naked choke) 4:05 i 1. runde og forsvarte sin tittel.

***Lett tungvekt:  [[Renato Sobral]] vs.  [[Travis Wiuff]]**
:Sobral vant med submission (armbar) at :24 of round two.

***Lett tungvekt tittelkamp:  [[Randy Couture]] (c) vs.  [[Chuck Liddell]]**
:Liddell vant med KO (slag) 2:06 i 1. runde. Med det ble Liddell den nye UFC lett tungvekt tittelholder.
Wolfgang Ehrl

**Wolfgang Ehrl** (1912–1980) var en tysk bryter som deltok i de olympiske leker 1932 i Los Angeles og 1936 i Berlin.

Ehrl vant en olympisk sølvmedalje i bryting under OL 1932 i Los Angeles. Han kom på andreplass i den nest letteste vektklassen, fjærvekt opp til 61,0 kg i gresk-romersk stil, bak italienske Giovanni Gozzi. Det var sju vektklasser i gresk-romersk stil og konkurransen ble avviklet 4. til 7. august 1932.

Fire år senere, under Sommer-OL 1936 i Berlin, kom han på andreplass i fri stil lettvekt bak Károly Kárpáti fra Ungarn.

## OL-medaljer
* 1932  Los Angeles -  Sølv i bryting, fjærvekt gresk-romersk stil
* 1936  Berlin -  Sølv i bryting, lettvekt fri stil

## Eksterne lenker
*
Gangbrua

**Gangbrua** er ei fotgjengerbru som går over Nidelva mellom Kalvskinnet og Øya i Trondheim. Den forbinder Elvegata med Elvepromenaden, Krogness gate og Klostergata. Den nåværende brua ble oppført i 1995 og er en kopi av den gamle brua som gikk på samme sted, men gangbanen er utvidet med en halv meter. Seilingshøyden under brua er bare fire meter.

Den gamle brua ble oppført i 1902 for å lette adgangen fra Midtbyen til Øya stadion og ble bygget av Trondheim kommune med innsamlingsstøtte på 9 500 kroner fra Trondhjems Skøiteklub. Brua ble tatt i bruk til landbruksutstillingen samme år, og den ble mye brukt før den forfalt og til slutt ble revet sommeren 1994.


Fil:910 Trondhjem - no-nb digifoto 20150622 00111 bldsa PK17251.jpg|Gangbrua sett fra Kalvskinnet. Foto fra perioden 1902–1912.
Fil:Gangbrua Trondheim 2022-08-18 01.jpg|Gangbruas rekkverk er malt gult og rødt.
Fil:Gangbruas pilarer.jpg|Gangbrua er av tre, også pilarene.


## Referanser


## Eksterne lenker
*
Abraham Kurland

**Abraham Kurland** (født 10. juni 1912 i Odense, død 14. mars 1999) var en dansk bryter som deltok i de olympiske leker 1932 i Los Angeles og 1948 i London. 

Kurland vant en olympisk sølvmedalje i bryting under OL 1932 i Los Angeles. Han kom på andreplass i den tredje letteste vektklassen, lettvekt opp til 66,0 kg i gresk-romersk stil, bak svenske Erik Malmberg. Det var sju vektklasser i gresk-romersk stil, og konkurransen ble avviklet 4. til 7. august 1932.

## OL-medaljer
* 1932  Los Angeles -  Sølv i bryting, lettvekt gresk-romersk stil

## Referanser


## Eksterne lenker
*
Dannevigsveien (Oslo)

**Dannevigsveien** (5–17 og 2–18C) er en kort gate i Oslo i Sagene bydel som starter i Maridalsveien og går opp til krysset Kierschows gate/Kristiansands gate/Stockfleths gate ved Gråbeinsletta og Sagene kirke. 

Gaten fikk navn i 1879 etter løkkeeiendommen Dannevig, som lå der Sagene kirke er nå.

Gaten består av murgårder på den ene siden av gaten og trehusbebyggelse på den andre siden, med unntak av nr. 10 og 18. 

Gårdene med adresse Dannevigsveien 3-5 er fra 1895 og er tegnet av arkitekt Frithjof Kossuth Aslesen. Murgården i nummer 7 er fra 1902, ble tegnet av arkitekt Henrik Nissen og var en av de to kommunale leiegårdene som ble bygget rundt 1900. De små trehusene på den andre siden av gaten er nr. 2, 4 og 6, alle fra slutten av 1800-tallet. 

Nummer 8 er en trevilla fra 1893 og er tegnet av Kristen Tobias Rivertz. Nr. 10 en murgård bygget ca. 1870-1900. Huset i nr. 12 er et trehus som kalles Sagablott og er fra 1893, arkitekt Johan Joachim Meyer. Nummer 16 er også et trehus og fra slutten av 1800-tallet. 

Sagene kirke har adresse Dannevigsveien 17. Øst for kirken langs veien ligger Sagene kirkepark.

## Galleri

File:Dannevigsveien 8.jpg|Dannevigsveien 8. Vernet trevilla fra 1893   tegnet av Kristen Tobias Rivertz  
File:Dannevigsveien 10.jpg|Dannevigsveien 10. Murgård fra ca.1870-1900. 
File:Dannevigsveien 12.jpg|Dannevigsveien 12. Sagablott. Trehus fra 1893 tegnet av Johan Joachim Meyer
File:Dannevigsveien 16.jpg|Dannevigsveien 16. Trehus fra slutten av 1800-tallet.
File:Dannevigsveien 7 Sagene.jpg|Nr. 7, kommunal leiegård 1902.


## Referanser


## Litteratur
* Oslo byleksikon: Dannevigsveien
Väinö Kajander

**Väinö Kajander** (født 30. november 1893 i Elimä, død 16. september 1978 i Helsingfors) var en finsk bryter som deltok i de olympiske leker 1932 i Los Angeles.

Kajander vant en olympisk sølvmedalje i bryting under Sommer-OL 1932 i Los Angeles. Han kom på andreplass i vektklassen weltervekt opp til 72,0 kg, i gresk-romersk stil bak Ivar Johansson fra Sverige. 

## OL-medaljer
* 1932  Los Angeles -  Sølv i bryting, weltervekt gresk-romersk stil.

## Eksterne lenker
*
Verftsbrua

**Verftsbrua**, også kjent som **Blomsterbrua**, er en 125 meter lang gang- og sykkelbru fra Brattøra og Havnegata til Nedre Elvehavn og «TMV-kaia» over Nidelva i Trondheim. Brua ble oppført i 2003 og er oppkalt etter skipsverftene til Trondhjems Mekaniske Værksted som lå på østsiden av Nidelva og som nå går under navnet Solsiden. Brua er en såkalt rullebru, som vil si at en del av overbygningen på sentrumssiden kan rulles over land og skape en 16 meter bredt seilingsløp uten høydebegrensning. Verftsbrua er i sommersesongen prydet med blomster som er plassert i sammenhengende kasser langs rekkverkene, og er på grunn av dette også kalt Blomsterbrua på folkemunne. Lukket har brua en seilingshøyde på 6 meter.

## Litteratur
* 

## Eksterne lenker
* 
* TIH.no – Informasjon om Verftsbrua hos Trondheimsfjorden Interkommunale Havn
* Informasjon om brua hos Strinda Historielag
Trine Rønning

**Trine Aaltvedt-Rønning** (født **Trine Rønning**; 14. juni 1982 i Trondheim) er en norsk tidligere fotballspiller som spilte på Stabæk da hun la opp etter at Toppserien 2017 var ferdig.

Rønning er opprinnelig fra Trondheim, og spilte på to lokale lag før hun ble med i Trondheims-Ørn i 1998-sesongen. Der ble hun først prøvd på kant. Rønning ble kampens spiller da Trondheims-Ørn nedsablet Kolbotn i cupfinalen. Rønning kom på landslaget to måneder etter cupfinalen, der hun debuterte mot Portugal i januar 1999. Rønning ble imidlertid ikke tatt ut til OL året etter.

Rønning ble i Trondheims-Ørn til og med 2002-sesongen, men før 2003-sesongen dro hun til Kolbotn. Rønning markerte seg også der, og fortsatte å spille på landslaget. Både i Trondheims-Ørn og Kolbotn ble Rønning brukt i mange posisjoner, og hun har ofte blitt omtalt som en «potet», det vil si at hun kan brukes overalt.

I 2009 byttet Rønning klubb til Stabæk, der hun også fikk prøve seg som keeper. Rønning har spilt nesten alle kampene for Stabæk (per juli 2011), men hun har i samme periode vært borte flere ganger fra landslaget med skader. Rønning ble tatt ut til VM i 2011 og til EM i 2013.

## Personlig
Rønnings brødre er fotballspillerne Thomas Rønning og Tom Ørjan Rønning.

## Meritter
### Trondheims/Ørn
* Seriemester 2000, 2001
* Cupmester 1998, 1999, 2001, 2002

### Kolbotn
* Seriemester 2005, 2006
* Cupmester 2007

### Stabæk
* Seriemester 2010, 2013
* Cupmester 2011, 2012, 2013

### Landslaget
* EM-sølv 2001 (U-18)
* EM-sølv 2005
* 4.-plass i VM 2007
* EM-bronse i 2009
* EM-sølv i 2013

## Referanser


## Eksterne lenker
*
Jean Földeák

**Jean Földeák** (født 9. juni 1903 i Romania, død 5. mai 1993) var en tysk bryter som deltok i de olympiske leker 1932 i Los Angeles.

Földeák vant en olympisk sølvmedalje i bryting under Sommer-OL 1932 i Los Angeles. Han kom på andreplass i gresk-romersk stil mellomvekt bak finske Väinö Kokkinen.

## OL-medaljer
* 1932  Los Angeles -  Sølv i bryting, gresk romersk stil, mellomvekt

## Referanser


## Eksterne lenker
*
Eduard Sperling

**Eduard Sperling** (1902&thinsp;–&thinsp;1985) var en tysk bryter som deltok i de olympiske leker 1928 i Amsterdam og 1936 i Berlin. 

Sperling vant en olympisk sølvmedalje i bryting under Sommer-OL 1928 i Amsterdam. Han kom på andreplass i den tredje letteste vektklassen lettvekt opp til 67,5 kg i gresk-romersk stil, bak Lajos Keresztes fra Ungarn. Det var seks vektklasser i den gresk-romerske og sju i fri stil. 

Fire år senere, under Sommer-OL 1932 i Los Angeles kom han på tredjeplass i bryting gresk-romersk stil i lettvekt bak svenske Erik Malmberg og Abraham Kurland fra Danmark. 
 
## OL-medaljer
* 1928  Amsterdam -  Sølv i bryting, gresk-romersk stil lettvekt
* 1932  Los Angeles -  Bronse i bryting, gresk-romersk stil lettvekt

## Eksterne lenker
*
Smolnyj-instituttet

**Smolnyj-instituttet** (russisk: Смольный институт, *Smolnyj institut*) er en bygning i St. Petersburg som har vært sentral i mye av Russlands historie. Arkitekturen er i klassisk Palladio-stil.

Bygningen ble oppført i årene 1806–1808 etter tegninger av arkitekten Giacomo Quarenghi, på oppdrag fra Smolnyj-instituttet. Dette instituttet ble etablert av Ivan Betskoj i 1764, og var et russisk utdanningsinstitutt for adelsdamer. Det var Russlands første institusjon for utdanning av kvinner. Navnet ble tatt fra Smolnyjklosteret, et nonnekloster som ligger like i nærheten.

I 1917 valgte Vladimir Lenin å bruke bygningen som Bolsjevikpartiets hovedkvarter under oktoberrevolusjonen. Bygningen ble Lenins bosted i noen måneder, inntil partiets hovedstyre flyttet inn i Kreml i Moskva. Det lokale kommunistpartiet beholdt huset, og det ble i praksis byens rådhus.

I 1927 ble Leninstatuen reist foran bygningen. Politikeren Sergej Kirov ble drept her i 1934, og dette ble den direkte foranledningen til Moskvaprosessene.

Etter 1991 har Smolnyj-instituttet vært borgermesterens residens og byens hovedadministrasjon (fra 1996 guvernørens hovedkvarter). Vladimir Putin arbeidet der fra 1991 til 1997, i administrasjonen til Anatolij Sobtsjak.

## Bildegalleri

Fil:Sophia de Lafon.jpg|Sophia de Lafon (1717–1797) var instituttets første rektor, og ble svært avholdt av sine elever. Ukjent kunstner.
Fil:Quarenghi smolny.jpg|Giacomo Quarenghis originalplan fra 1806 for Smolnyj-instituttets fasade.
Fil:Smolnyanka by F.Slavyanskiy (1851, priv.coll.).JPG|"Smolnyanka" - portrett av en elev ved Smolnyj-instituttet, malt av Fedor Slavjanskij i 1851. (Maleriet tilhører en privat kunstsamling.)
Fil:Санкт-Петербург начала XX века. Смольный институт.jpg|Postkort fra slutten av 1800-tallet, med motiv av Smolnyj-instituttet.
Fil:Smolny Institute, the dining room.jpg|Smolnyj-instituttets spisesal fotografert i 1913. 
Fil:Smolny Institute, dance lesson.jpg|En danseleksjon ved Smolnyj-instituttet i 1913. 
Fil:Smolny Institute, dormitory.jpg|En av sovesalene ved Smolnyj-instituttet i 1914. 
Fil:Smolny Institute, drawing lesson.jpg|Tegneundervisning ved Smolnyj-instituttet i 1913 eller 1914. 
Fil:Smolny Institute, girls during needlework.jpg|Broderileksjon ved Smolnyj-instituttet i 1913 eller 1914. 
Fil:Smolny Institute, gymnastic class.jpg|Gymnastikktime ved Smolnyj-instituttet i 1913 eller 1914. 
Fil:Smolny Institute, the last graduates.jpg|Smolnyj-instituttets siste elevkull, fotografert i 1917.
Onni Pellinen

**Onni Pellinen** (født 14. februar 1899 i Hankasalmi, død 30. oktober 1950 i Istanbul) var en finsk bryter som deltok i de olympiske leker 1924 i Paris, 1928 i Amsterdam og 1932 i Los Angeles.

Pellinen vant en olympisk sølvmedalje i bryting under Sommer-OL 1932 i Los Angeles. Han kom på andreplass i vektklassen lett tungvekt opp til 87,0 kg i gresk-romersk stil, bak Rudolf Svensson fra Sverige. 

I de to foregående olympiske leker, 1924 i Paris og 1928 i Amsterdam, kom han på tredjeplass i lett tungvekt gresk-romersk stil.

## OL-medaljer
* 1932  Los Angeles -  Sølv i bryting, lett tungvekt gresk-romersk stil  Finland
* 1924  Paris -  Bronse i bryting, lett tungvekt gresk-romersk stil  Finland
* 1928  Amsterdam -  Bronse i bryting, lett tungvekt gresk-romersk stil  Finland

## Referanser


## Eksterne lenker
*
Endre Røsjø

**Endre Røsjø** (født 31. august 1944 i Oslo) er en norsk investor basert i London og gründer av radiostasjonen P4, investeringsselskapet Centennial ASA og Scandinavian Investment Holding AS.

Styreleder i Maritime and Merchant Bank ASA (Startet desember 2016) samt Pinemont Securities Ltd, London - member of London Stock Exchange, regulert av FCA.

Røsjø er utdannet  ved Norges Handelshøyskole (NHH) og har en MBA med distinction fra Harvard Business School. Han ble utdannet siviløkonom i 1968. I oktober 2015 opprettet Endre Røsjø et stipend til støtte for NHH-studenter som kommer inn  MBA-studiet ved Harvard Business School

Han investerte 1,4 milliarder islandske kroner (ca. 64 millioner norske) i MP Bank på Island. 

Kurdistan Regional Government skrev en avtale om utvikling av oljereserver i 2003 og som ble undertegnet av oljeavdelingen i Norsk Hydro AS.  Denne avtalen,  som var den eneste uten signing-on kontant bonus, kansellerte CEO Reiten. I 2004 fikk Røsjø og Peter Galbraith rettigheter til ti prosent av fremtidige oljeinntekter for å hjelpe å få på plass en avtale om oljeutvinning for DNO i krigssonen i Kurdistan, utenom de sentrale myndigheter i Irak.

Endre Røsjø bidro i 2012  til refinansieringen av Villa Organic. Villa Organic ble senere solgt til Salmar ASA.

Røsjø er bosatt i London og har eiendommer bl.a. i Frankrike.   

## Referanser
Mario Gruppioni

**Mario Gruppioni** (født 13. september 1901, død 19. januar 1939) var en italiensk bryter som deltok i de olympiske leker 1932 i Los Angeles.

Gruppioni vant en olympisk bronsemedalje i bryting under Sommer-OL 1932 i Los Angeles. Han kom på tredjeplass i vektklassen lett tungvekt opp til 87,0 kg i gresk-romersk stil, bak svenske Rudolf Svensson og Onni Pellinen fra Finland.

## OL-medaljer
* 1932  Los Angeles -  Bronse i bryting, lett tungvekt gresk-romersk stil.

## Eksterne lenker
*